།ཆོས་ཀུན་དབང་དུ་མཛད་པ་དེས། །ཁྱེད་ལ? སངས་རྒྱས་ཁྱེད་ལ་བདེ་ལེགས་མཛད། །བརྒྱ་བྱིན་བཅས་པའི་ལྷ་རྣམས་དང་། །འབྱུང་པོ་ཀུན་གྱི་བདེ་ལེགས་ནི། །ཁྱེད་ལ་བདེ་ལེགས? སངས་རྒྱས་བསོད་ནམས་མཐུ་དག་དང་། །ལྷ་རྣམས་ཀུན་གྱི་བསམ་པ་ཡིས། །ཁྱེད་ཀྱི་འདོད་དོན་གང་ཡིན་པ། །དོན་དེ་དེ་རིང་འགྲུབ་འགྱུར་ཅིག །རྐང་གཉིས་ཁྱེད་ཅག་བདེ་ལེགས་གྱུར།། རྐང་བཞི་ཁྱེད་ཅག་བདེ་ལེགས་ཤོག །ཁྱེད་ཅག་ལམ་འགྲོ་བདེ་གྱུར་ཅིག །ཕྱིར་འོང་རྣམས་ཀྱང་བདེ་ལེགས་གྱུར། །ཉིན་མོ་བདེ་ལེགས་མཚན་བདེ་ལེགས།། ཉི་མའི་གུང་ཡང་བདེ་ལེགས་ཤིང་། །ཁྱེད་ལ་ཀུན་ཏུ་བདེ་ལེགས་ཤོག །ཁྱེད་ཅག་སྡིག་པར་མ་གྱུར་ཅིག །གཟུངས་རིང་ཚར་གཅིག་བཏོན་རྗེས། བཅོམ་ལྡན་འདས་དེ་བཞིན་གཤེགས་པ་ཤཱཀྱ་ཐུབ་པ་ལ་ཕྱག་འཚལ་ལོ། །གཙུག་ཏོར་རྣམ་པར་རྒྱལ་མ་ལ་ཕྱག་འཚལ་ལོ། །དེ་དག་གི་བཀའ་བདེན་པ་དང་། བདེན་པ་ཆེན་པོའི་བྱིན་གྱིས་བརླབས་པ་ལ་བརྟེན་ནས། སརྦ་པཱ་པཾ་བྷྱ་ཤཱནྟིང་ཀུ་རུ་སྭཱ་ཧཱ། སརྦ་བིགྷྣཱ་བྷྱཿཤཱནྟིང་ཀུ་རུ་སྭཱ་ཧཱ། སརྦ་བྱ་དྷི? སརྦ་ཨུ་པ་དྲ་ཝེ? སརྦ་གྲ་ཧེ་བྷྱཿ? སརྦ་ཛྭ་རེ་བྷྱཿ སརྦ་ཨ་ཀ་ལ་མྲྀ་ཏ་བྷྱཿ? སརྦ་དུརྣི་མིརྟ་བྷྱཿ? སརྦ་ཙིཏྟ་ཀུ་ལེ་བྷྱཿཤཱིནྟིང་ཀུ་རུ་སྭཱ་ཧཱ། ཞེས་པ་དང་བོད་སྐད་དུ་བྱེད་ན། བྱིན་གྱིས་བརླབས་པ་ལ་བརྟེན་ནས། བསྒྲུབ་བྱ་འདིའི་སྡིག་པ་ཐམས་ཅད་ཤཱིནྟིང་ཀུ་རུ་སྭཱ་ཧཱ། བགེགས་ཐམས་ཅད? ནད་ཐམས་ཅད? ཉེ་བར་འཚེ་བ་ཐམས་ཅད? དོན་ཐམས་ཅད? རིམས་ཐམས་ཅད? དུས་མ་ཡིན་པར་འཆི་བ་ཐམས་ཅད? རྨི་ལམ་ངན་པ་ཐམས་ཅད? ལྟས་ངན་པ་ཐམས་ཅད? སེམས་ཀྱི་ཀུན་ནས་འཁྲུག་པ་ཐམས་ཅད་ཤཱིནྟིང་ཀུ་རུ་ཡེ་སྭཱ་ཧཱ། ཞེས་རྗོད་ལ་ཁྲུས་བྱས། དངོས་སུ་བཀྲུར་མི་བཏུབ་ན་མེ་ལོང་དུ་ཤར་བའི་གཟུགས་བརྙན་ལ་བྱ། མཐར་ཅུང་ཟད་ཁ་ནང་དུ་འཛིན་དུ་བཅུག་ལ། སློབ་དཔོན་གྱིས་ལག་གཡས་རྡོ་རྗེ་དང་བཅས་པས། ཀུ་ཤ་དང་ལྷན་ཅིག་པའི་རྨ་བྱའི་སྒྲོ་བཟུང་སྟེ། ནུ་མ་གཡས་པའི་ཐད་དུ་འཕྱར་ལ། འོ་དེ་ཡན་གྱིས་བཀྲུ་བ་སོང་། ད་བྱབ་པ་ལ་དམིགས་པ་འདི་བཞིན་དུ་མཛོད། ངེད་ཀྱི་ལག་ན་ཐོགས་པའི་བྱབ་རྫས་སྒྲོ་ཆུན་ཀུ་ཤ་དང་བཅས་པ་འདི་ཉིད་ཀྱི་དབུས་སུ་ཟླ་བའི་དཀྱིལ་འཁོར་ནག་པོའི་ར་རི་མེད་པ་དྭངས་ཤིང་གསལ་ལ་ཉ་གང་བ་བསིལ་བའི་འོད་ཟེར་བདུད་རྩིའི་ཟེགས་མ་འཛག་པའི་ལྟེ་བར་དབུ་ཅན་གྱི་བྷྲཱུྃ་དཀར་པོའི་མཐའ་བསྐོར་དུ། ཨོཾ་ན་མོ་བྷ་ག་ཝ་ཏེ་སརྦ་ཏྲཻ་ལོཀྱ་ཞེས་པ་ལ་སོགས་པའི་གཟུངས་སྔགས་ཀྱི་ཕྲེང་བའི་སྔགས་མགོ་ཕྱིར་བསྟན་གྱི་གཡས་བསྐོར་དུ་བསྐོར་བ་མེ་ལོང་གྱེན་དུ་བསླང་བའི་ངོས་སུ་གཟུགས་བརྙན་ཤར་བ་ལྟར་གནས་པ་དེའི་ས་བོན་སྔགས་ཕྲེང་དང་བཅས་པ་ལས་འོད་ཟེར་དཀར་ཞིང་བསིལ་བ་རེག་པ་ཙམ་གྱིས་འགལ་རྐྱེན་ཐམས་ཅད་སྦྱོང་ཞིང་ལུས་སེམས་བདེ་བས་ཁྱབ་པར་བྱེད་པའི་མཐུ་ནུས་ཅན་བདུད་རྩིའི་ཟིལ་པ་ཕྲོམ་ཕྲོམ་དུ་གཡོ་ཞིང་འཛག་པ་དཔག་ཏུ་མེད་པ་བུན་བུན་དུ་འཕྲོས་ཏེ་ཁྱེད་རང་གི་ལུས་ཀྱི་ཆ་ཤས་ཐམས་ཅད་ལ་ཕོག་པས། དབྱར་གུང་ཚད་པས་གདུངས་པའི་ལུས་ལ་བསིལ་བུའི་རླུང་ངམ་ཆུ་ཐིགས་ཀྱིས་བྲན་པའམ། མུན་ཁུང་དུ་ཡུན་རིང་བཅུག་པའི་མི་དཀར་སར་བཏོན་པ་བཞིན་བསིལ་སང་གིས་སོང་བ་དང་མཉམ་དུ་ནད་གདོན་སྡིག་སྒྲིབ་སྔར་བཀྲུས་པས་ཅུང་ཟད་མ་དག་པའི་གཡའ་ལུས་པ་དེ་དག་ཐམས་ཅད་བྱབ་རྫས་དེ་ཉིད་ཀྱིས་ལྕགས་ཕྱེ་ཁབ་ལེན་གྱིས་ལེན་པ་བཞིན་ནག་ཉིལ་གྱིས་བླངས་ཏེ་རྒྱ་མཚོའི་ཕ་རོལ་དུ་དོར་སོང་སྙམ་པའི་མོས་པ་མཛོད། ཅེས་བརྗོད་ལ་དྲིལ་བུ་གསིལ་ཞིང་། རྫོགས་སངས་རྒྱས་ཀྱིས་བསགས་པ་ཡི། །གོ་འཕང་འདི་ནི་ཐོབ་བྱའི་ཕྱིར། །འཁོར་བའི་རྒྱ་མཚོ་མ་རུངས་པའི། །དགྲ་དང་བགེགས་ཀྱང་མེད་པར་ཤོག །རྐུན་པོ་ལ་སོགས་མེད་པར་ཤོག །མུ་སྟེགས་ཅན་ལས་རྒྱལ་གྱུར་ཅིག །བྱང་ཆུབ་སྙིང་པོ་ཐོབ་བར་དུ། །བདུད་སྡེ་བཞི་ཡིས་མི་ཐུབ་ཅིང་། །ཕོ་ཉ་མངག་གཞུག་ཕོ་ཉ་མོ། །བྲན་ལ་སོགས་པས་བསྲུང་བར་ཤོག །གཅོང་རོང་གཡང་ལ་སོགས་པ་དང་། །གདོན་དང་རིམས་ནད་མེད་པར་ཤོག །གཟུངས་རིང་ཚར་གཅིག་དང་། བཅོམ་ལྡན་འདས་དེ་བཞིན་གཤེགས་པ་སོགས་ཀྱི་རྗེས་སུ། སརྦ་པཱ་པཾ་བྷྱཿ ཨ་པ་ན་ཡེ་སྭཱ་ཧཱ། བིགྷྣ་བྷྱཿ? བཻ་དྷྱ? ཨུ་པ་དྲ་ཝ? གྲ་ཧེ? ཛྭ་རེ? ཨ་ཀ་ལ་མི་དུ་བྷྱཿ? དུརྤནྣེ་བྷྱཿ? ཙིཏྟ་ཀུ་ལེ་བྷྱཿ? ཞེས་སོགས་བཏགས་པ་དང་། བོད་སྐད་དུ་བྱེད་ན། སྡིག་པ? བགེགས? ནད? ཉེ་བར་འཚེ་བ? གདོན? རིམས? དུས་མ་ཡིན་པར་འཆི་བ? རྨི་ལམ་ངན་པ? ལྟས་ངན་པ? སེམས་ཀྱི་ཀུན་ནས་འཁྲུགས་པ་ཐམས་ཅད་ཨ་པ་ན་ཡེ་སྭཱ་ཧཱ། ཞེས་བསྒྱུར། དེ་ནས་ནད་གདོན་སྡིག་སྒྲིབ་ས་བོན་གྱི་ཚུལ་དུ་ཡོད་པ་ཐམས་ཅད་འཚོ་བྱེད་མཁས་པས་ནད་གཞི་ལ་གབ་པ་མངོན་གྱུར་དུ་བསླངས་ཏེ་སྐྱུག་སྨན་གྱིས་སྦྱངས་པ་བཞིན་ལྷག་མེད་དུ་སང་གིས་སོང་བའི་མོས་པ་དང་བཅས་ཁའི་ནང་དུ་བཟུང་བའི་ཁྲུས་ཆུ་ཁྲུས་གཞོང་དུ་འབོ་བར་མཛོད། ཅེས་བརྗོད། འོ་དེས་བྱབ་པ་སོང་། ད་མི་མཐུན་པའི་ཕྱོགས་དེ་དག་སླར་མི་ལྡོག་པའི་ཆེད་དུ་བསྲུང་བ་བྱ་བ་ལ་དམིགས་པ་འདི་བཞིན་མཛོད། ཁྱེད་རང་སྐད་ཅིག་གིས་གཙུག་ཏོར་རྣམ་པར་རྒྱལ་མ་ཞལ་གསུམ་ཕྱག་བརྒྱད་མར་གསལ་བའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུྃ་གིས་མཚན་པའི་མོས་པ་མཛོད། དེ་ནས་ངེད་བཅོམ་ལྡན་འདས་གཙུག་ཏོར་རྣམ་པར་རྒྱལ་མར་གསལ་བའི་ཕྱག་གཡས་ན་ཐོགས་པའི་སྣ་ཚོགས་རྡོ་རྗེ་ལས་རྡོ་རྗེ་རྒྱ་གྲམ་གྱི་ཚོགས་འཕྲོས་ཏེ་ཁྱེད་རང་གི་སྤྱི་བོ། སྙིང་གའི་རྒྱབ་མདུན། དཔུང་པ་གཡས་གཡོན། དཔྱི་གཡས་གཡོན་རྣམས་སུ་རྡོ་རྗེ་རྒྱ་གྲམ་རེ་རེ་འཁོད། དེ་ལས་དེ་འདྲ་བའི་རྡོ་རྗེའི་ཟེགས་མ་དཔག་ཏུ་མེད་པ་འཕྲོས་ཏེ་ལུས་ཀྱི་ཤ་སྐྱི་ལྤགས་མཚམས་ཐམས་ཅད་རྡོ་རྗེ་འབར་བའི་གོ་ཁྲབ་ལྟ་བུས་བར་མེད་དུ་གཏམས་པས་སྲ་ཞིང་བརྟན་པས། ཕར་མི་མཐུན་པའི་ཕྱོགས་ཐམས་ཅད་འཇོམས་པར་ནུས་ཤིང་ཚུར་བར་གཅོད་གང་གིས་ཀྱང་བརྫི་བར་མི་ནུས་པ། ཁྱད་པར་གདོན་བགེགས་ལོག་འདྲེན་འབྱུང་པོའི་ཚོགས་ཀྱིས་མིག་གིས་ལྟ་བ་ཙམ་ཡང་མི་ནུས་པའི་བསྲུང་བ་ཆེན་པོས་རྒྱས་བཏབ་པའི་མོས་པ་མཛོད། བཅོམ་ལྡན་འདས་དེ་བཞིན་གཤེགས་པ། ཞེས་པ་ནས། བྱིན་གྱིས་བརླབས་པ་ལ་བརྟེན་ནས། སརྦ་པཱ་པཾ་བྷྱཿརཀྵཿརཀྵཿ བིགྷྣཾ་བྷྱཿརཀྵཿརཀྵཿ བི་དྷེ? ཨུ་པ་དྲ་ཝེ? གྲ་ཧེ? ཛྭ་རེ? ཨ་ཀ་ལ་མི་དུ་བྷྱཿ? དུརྤནྣེ་བྷྱཿ དུརྣི་མིརྟ་བྷྱཿ? ཙིཏྟ་ཀུ་ལེ་བྷྱཿ? ཞེས་སོགས་སམ། བོད་སྐད་ལྟར་ན། བྱིན་གྱིས་བརླབས་པ་ལ་བརྟེན་ནས་བསྒྲུབ་བྱ་འདི་ཞེས་བྱ་བའི་སྡིག་པ་ཐམས་ཅད་རཀྵཿརཀྵཿ བགེགས? ནད? ཉེ་བར་འཚེ་བ? གདོན? རིམས? དུས་མ་ཡིན་པར་འཆི་བ? རྨི་ལམ་ངན་པ? ལྟས་ངན་པ? སེམས་ཀྱི་ཀུན་ནས་འཁྲུགས་པ་ཐམས་ཅད་རཀྵཿརཀྵཿ ཞེས་བསྒྱུར། བཅོམ་ལྡན་རྣམ་པར་རྒྱལ་མའི་བྱིན་རླབས་དང་། །གསང་སྔགས་རིག་སྔགས་རྣམས་ཀྱི་མཐུ་སྟོབས་དང་། །བདེན་པར་སྨྲ་བ་རྣམས་ཀྱིས་བདེན་ཚིག་གིས། །འགྲོ་བ་འདི་ལ་བདག་གིས་བསྲུངས་ཟིན་གྱིས། །འདི་ལ་སུས་ཀྱང་གནོད་པ་མ་བྱེད་ཅིག །དེས་བསྲུང་བའི་རིམ་པ་སོང་། །དེ་ནས་གཞན་ཡང་མཐའ་བརྟན་དུ་བཀྲ་ཤིས་ཀྱི་རྫས་བརྒྱད་སྦྱིན་པར་འདོད་ན་ཡང་སྐབས་འདིར་བྱ་སྟེ། བཀྲ་ཤིས་ཀྱི་རྫས་རྣམས་རིན་པོ་ཆེའི་སྣོད་དུ་བཤམས་ནས་བསངས་ཆུ་གཏོར་ལ། ཨ་མྲྀ་ཏས་བསངས། སྭ་བྷཱ་ཝས་སྦྱངས། བཀྲ་ཤིས་པའི་རྫས་རྣམས་མི་དམིགས་ཏེ་སྟོང་པ་ཉིད་དུ་གྱུར། སྟོང་པའི་ངང་ལས། རིན་པོ་ཆེའི་སྣོད་དུ་རང་རང་གི་མིང་ཡིག་དང་པོ་ཐིག་ལེས་བརྒྱན་པ་འོད་དུ་ཞུ་བ་ལས་བྱུང་བའི་སོ་སོའི་བྱེད་ལས་དང་མཚན་ཉིད་ཐམས་ཅད་ཡོངས་སུ་འགྲུབ་པའི་རྫས། མི་མཐུན་པའི་ཕྱོགས་ཐམས་ཅད་འགོག་ཅིང་བདེ་ལེགས་ཀྱི་སྣང་བ་རྒྱ་ཆེན་པོ་སྦྱིན་པ་བྱེད་པའི་ནུས་ལྡན་དུ་གྱུར། ཞེས་གསལ་བཏབ་ལ། འབྲུ་གསུམ་རྐྱང་པ་བརྗོད་པའམ། སྤྲོ་ན། ཨོཾ་ཨཱཿཤཾ་ཧཱུྃ། ཨོཾ་ཨཱཿསིཾ་ཧཱུྃ། ཨོཾ་ཨཱཿནཾ་ཧཱུྃ། ཨོཾ་ཨཱཿཕཾ་ཧཱུྃ། ཨོཾ་ཨཱཿདུཾ་ཧཱུྃ། ཨོཾ་ཨཱཿདཾ་ཧཱུྃ། ཨོཾ་ཨཱཿགོཾ་ཧཱུྃ། ཨོཾ་ཨཱཿཨཾ་ཧཱུྃ། ཞེས་བྱིན་གྱིས་བརླབས། སྔོན་བཅོམ་ལྡན་འདས་དེ་བཞིན་གཤེགས་པ་ཞེས་པ་སོགས་བཤད་པའི་མཚམས་སྦྱོར་དང་བཅས་པའམ་བསྡུ་ན། ཡུངས་ཀར་རྡོ་རྗེའི་རིགས་ཏེ་ཐམས་ཅད་དུ།། ཞེས་སོགས་ཚིགས་བཅད་རྐྱང་པས་མས་རིམ་ནས་སྤྲད། དེ་ནས་ཤིས་པ་བརྗོད་པ་ལ། འོ<!TCC Tibetan character 4,41 undefined in unicode!> ངེད་ཀྱིས་ཤིས་པ་བརྗོད་པའི་ཚེ་སྟེང་གི་ནམ་མཁའ་ལ་བཞུགས་པའི་སྔར་སྤྱན་དྲངས་པའི་ལྷ་ཚོགས་རྣམས་དང་གཞན་ཡང་རབ་ཏུ་ཡངས་པའི་ནམ་མཁའི་ཁྱོན་ཐམས་ཅད་ཏིལ་གྱི་གང་བུ་ཁ་ཕྱེ་བ་ལྟར་ཡོངས་སུ་གང་བའི་རྒྱལ་བ་སྲས་བཅས། ཞི་བ་དང་ཁྲོ་བོ། རིག་པའི་ལྷ་མོ། སེམས་དཔའ་སེམས་མ། བཀའ་སྡོད་ཀྱི་ཁྲོ་བོ་ཁྲོ་མོ་ལས་བྱེད་ཕོ་ཉ་མངག་གཞུག་དང་བཅས་པ་ཐམས་ཅད་གུར་གུམ་ལ་སོགས་པའི་མཆོད་རྫས་ཀྱི་ཆར་ལང་ལོང་དུ་འབེབས། ལྷའི་རྔ་བོ་ཆེ་དང་རྒྱུད་མངས་ལ་སོགས་པའི་རོལ་མོའི་སྒྲ་དང་སྦྱར་བའི་བཀྲ་ཤིས་ཀྱི་ཚིགས་སུ་བཅད་པའི་གླུ་དབྱངས་སྙན་ཅིང་འཇེབས་པ་ནི་དར་དིར་དུ་སྒྲོག ཕོ་ཉ་རྣམས་ཀྱི་ཧཱུྃ་ཕཊ྄་ཀྱི་སྒྲ་ས་གཡོ་བ་ལྟ་བུས་བགེགས་ཀྱི་ཚོགས་སྐྲག་པར་བྱེད་པ་སོགས་ཤིས་པའི་རྣམ་རོལ་གྱི་བཀོད་པ་འབྱམས་སུ་ཀླས་པས་ཁྱེད་རང་ལ་བདེ་ལེགས་སུ་བགྱིས་པའི་མོས་པ་མཛོད། ཅེས་བརྗོད་ལ་མེ་ཏོག་འཐོར་ཞིང་། ཕུན་སུམ་ཚོགས་པ་མངའ་བ་གསེར་གྱི་རི་བོ་འདྲ། །འཇིག་རྟེན་གསུམ་གྱི་མགོན་པོ་དྲི་མ་གསུམ་སྤངས་པ། །སངས་རྒྱས་པདྨ་འདབ་འདྲ་རྒྱས་པའི་སྤྱན་མངའ་བ། །དེས་ནི་དེ་རིང་ཁྱེད་ལ་ཞི་བྱེད་བཀྲ་ཤིས་ཤོག །ཅེས་སོགས། ཆེ་བའི་ཆེ་མཆོག་སྟོན་མཆོག་བླ་ན་མེད། །ཆོས་རྗེ་ཉི་མ་རྒྱལ་བའི་བྱིན་རླབས་ཀྱིས། །བདུད་དང་བགེགས་རིགས་གནོད་པའི་དགྲ་ཞི་སྟེ། །རྟག་ཏུ་དཔལ་གནས་ཉིན་མཚན་བཀྲ་ཤིས་ཤོག །ཆོས་ཉིད་བདེན་པའི་ཆོས་མཆོག་བླ་ན་མེད། །དམ་ཆོས་བདུད་རྩི་བདེན་པའི་བྱིན་རླབས་ཀྱིས། །ཉེས་པའི་སྐྱོན་བྲལ་དགེ་ཚོགས་རྣམ་འཕེལ་བ། །རྟག་ཏུ་དཔལ་གནས་ཉིན་མཚན་བཀྲ་ཤིས་ཤོག །དགེ་འདུན་ཡོན་ཏན་རིན་ཆེན་དཔལ་འབར་བ། །རྒྱལ་སྲས་ཕན་མཛད་བདེན་པའི་བྱིན་རླབས་ཀྱིས། །ཉོན་མོངས་དུག་ལྔ་གདུང་བའི་དགྲ་ཞི་སྟེ། །རྟག་ཏུ་དཔལ་གནས་ཉིན་མཚན་བཀྲ་ཤིས་ཤོག །སེམས་ཅན་གང་དག་འགྲོ་དང་མི་འགྲོ་བ། །དེ་དག་ཐམས་ཅད་འདིར་ནི་བདེ་གྱུར་ཅིག །སྟོན་མཆོག་དམ་པ་ལྷ་མིས་མཆོད་འོས་པ། །སངས་རྒྱས་ཕྱག་འཚལ་དེང་འདིར་བདེ་ལེགས་ཤོག །སེམས་ཅན་གང་དག་འགྲོ་དང་མི་འགྲོ་བ། །དེ་དག་ཐམས་ཅད་འདིར་ནི་བདེ་གྱུར་ཅིག །ཞི་བ་ཆགས་བྲལ་ལྷ་མིས་མཆོད་འོས་པ། །ཆོས་ལ་ཕྱག་འཚལ་དེང་འདིར་བདེ་ལེགས་ཤོག །སེམས་ཅན་གང་དག་འགྲོ་དང་མི་འགྲོ་བ། །དེ་དག་ཐམས་ཅད་འདིར་ནི་བདེ་གྱུར་ཅིག། ཚོགས་མཆོག་དམ་པ་ལྷ་མིས་མཆོད་འོས་པ། །དགེ་འདུན་ཕྱག་འཚལ་དེང་འདིར་བདེ་ལེགས་ཤོག །སེམས་ཅན་གང་དག་འགྲོ་དང་མི་འགྲོ་བ། །དེ་དག་ཐམས་ཅད་འདིར་ནི་བདེ་གྱུར་ཅིག །རྒྱལ་བ་སྲས་བཅས་བསོད་ནམས་མཐུ་དག་དང་། །ལྷ་རྣམས་ཀུན་གྱིས་ལེགས་པར་བསམ་པ་དང་། །གསང་སྔགས་རིག་སྔགས་རྣམས་ཀྱི་མཐུ་སྟོབས་དང་། །བདེན་པར་སྨྲ་བ་རྣམས་ཀྱི་བདེན་ཚིག་གིས། །བསོད་ནམས་རི་བོ་བཞིན་དུ་བརྟན་པ་དང་། །རྒྱུད་འཛིན་ཉི་ཟླ་བཞིན་དུ་གསལ་བ་དང་། །སྙན་པས་ནམ་མཁའ་བཞིན་དུ་ཁྱབ་གྱུར་པའི། །གསུམ་པོ་དེས་ཀྱང་དེང་འདིར་བདེ་ལེགས་ཤོག །བགེགས་རིགས་སྟོང་ཕྲག་བརྒྱད་ཅུ་ཞི་བ་དང་། །མི་མཐུན་གནོད་པའི་རྐྱེན་དང་བྲལ་བ་དང་། །འདོད་པ་འགྲུབ་ཅིང་ཕུན་སུམ་ཚོགས་པ་ཡི། །བཞི་པོ་དེས་ཀྱང་དེང་འདིར་བདེ་ལེགས་ཤོག །ལོ་བརྒྱ་ཐུབ་ཅིང་སྟོན་བརྒྱ་མཐོང་བ་དང་། །ཚེ་རིང་ནད་མེད་བདེ་སྐྱིད་ཕུན་སུམ་ཚོགས། །ཐེག་པ་མཆོག་ལ་ངེས་པར་འབྱུང་གྱུར་པའི། །ལྔ་པོ་དེས་ཀྱང་དེང་འདིར་བདེ་ལེགས་ཤོག །སྦྱིན་པ་གཏོང་ཞིང་ཚུལ་ཁྲིམས་སྲུང་བ་དང་། །བཟོད་པ་སྒོམ་ཞིང་བརྩོན་འགྲུས་རྩོམ་པ་དང་། །མཉམ་པར་འཇོག་ཅིང་གནས་ལུགས་རྟོགས་པ་སྟེ། །དྲུག་པོ་དེས་ཀྱང་དེང་འདིར་བདེ་ལེགས་ཤོག །ཉིན་མོ་བདེ་ལེགས་མཚན་བདེ་ལེགས། །ཉི་མའི་གུང་ཡང་བདེ་ལེགས་ཤིང་། །ཉིན་མཚན་རྟག་ཏུ་བདེ་ལེགས་པའི། །དཀོན་མཆོག་གསུམ་གྱིས་དེང་འདིར་སྩོལ། །འབྱུང་པོ་གང་དག་འདི་ན་ལྷགས་གྱུར་ཏམ། །ས་འམ་འོན་ཏེ་བར་སྣང་འཁོད་པ་སྟེ། །སྐྱེ་རྒུ་རྣམས་ལ་རྟག་ཏུ་བྱམས་བྱེད་ཤོག །འདིར་ནི་རྒྱལ་བ་དགྲ་རྒྱལ་བདེན་གང་གིས། །ཤིན་ཏུ་བདེན་པ་གསུངས་ཤིང་རྫུན་མེད་པ། །བདེན་པ་དེ་ཡིས་དེང་འདིར་བདེ་ལེགས་ཤོག །དེ་ཀུན་འཇིགས་པ་ཆེ་ལས་ཐར་གྱུར་ཅིག །དཀོན་མཆོག་གསུམ་གྱི་བདེན་པ་དང་ནས། དེ་དེ་བཞིན་དུ་འགྱུར་བར་གྱུར་ཅིག། ཅེས་བརྗོད། ནམ་མཁའི་ལྷ་ལ་སྔར་བཞིན་མཆོད་བསྟོད་བྱས་ཏེ་རང་བཞིན་གྱི་གནས་སུ་བཞུད་པར་བསྒོམ་མོ། །ཞེས་པ་འདི་ཡང་ཤཱཀྱའི་དགེ་སློང་དཔལ་ཤཱཀྱ་རིན་ཆེན་དྲི་མེད་ལེགས་པའི་བློ་གྲོས་ཀྱིས་ཁྲུམས་ཀྱི་ཉ་བའི་ཡར་ཚེས་བརྒྱད་ཀྱི་ཉིན་དཔལ་ཐུབ་བསྟན་བྱ་རྒོད་ཕུང་པོའི་གཙུག་ལག་ཁང་འོག་མིན་རྣམ་པར་རྒྱལ་བའི་ཁང་བཟང་དུ་སྦྱར་བ་དགེ་ལེགས་སུ་གྱུར་ཅིག། །།མངྒ་ལཾ།། །།